CELEX: 
Language: lt
Date: 2019-04-03 00:00:00
Title: KOMISIJOS REGLAMENTAS (ES) …/… kuriuo dėl nuorodų į tam tikras Jungtinių Tautų Europos ekonomikos komisijos taisykles dėl motorinių transporto priemonių tipo patvirtinimo atnaujinimo ir naujų įtraukimo iš dalies keičiamas Europos Parlamento ir Tarybos reglamento (EB) Nr. 661/2009 IV priedas ir Europos Parlamento ir Tarybos direktyvos 2007/46/EB I, III ir IV priedai

AIŠKINAMASIS MEMORANDUMAS
            
            
               1.APLINKYBĖS 
            
            
               •Pagrindimas ir tikslai 
            
            
               
                  Reglamentu (EB) Nr. 661/2009
                     1
                   dėl transporto priemonių bendrosios saugos (Bendrasis saugos reglamentas, arba BSR) panaikinta daug EB direktyvų ir jos pakeistos galiojančiais Jungtinių Tautų sistemos tarptautiniais standartais. Jungtinių Tautų Europos ekonomikos komisija (JT EEK) rengia suderintus reikalavimus (JT taisykles), kuriais siekiama pašalinti technines kliūtis Pataisyto 1958 m. susitarimo Susitariančiųjų Šalių prekybai motorinėmis transporto priemonėmis ir užtikrinti aukštą tokių transporto priemonių saugos ir aplinkos apsaugos lygį. Šios JT taisyklės reguliariai atnaujinamos, kad būtų atsižvelgta į technikos pažangą. 
               
               
                  Pagrindų direktyvoje 2007/46/EB
                     2
                   pateikti suderinti saugos ir aplinkos apsaugos reikalavimai, kuriuos motorinės transporto priemonės turi atitikti prieš pateikiant jas vidaus rinkai, taip palengvinant laisvą transporto priemonių judėjimą. Šia direktyva JT taisyklės įtraukiamos į EB tipo patvirtinimo sistemą kaip tipo patvirtinimo reikalavimai arba kaip Sąjungos teisės aktų alternatyvos. Priėmus tą direktyvą, JT taisyklės vis dažniau integruojamos į Sąjungos teisės aktus, susijusius su EB tipo patvirtinimu.
               
               
                  BSR ir Pagrindų direktyvos prieduose pateiktos statinės nuorodos į JT taisykles, todėl juose pateiktus sąrašus reikia reguliariai iš dalies pakeisti, kad būtų atsižvelgta į naujas galiojančių JT taisyklių ir naujų JT taisyklių, kurių Sąjunga laikosi, pakeitimų, kurie vėliau verčiami į visas ES kalbas ir skelbiami Oficialiajame leidinyje, serijas. 
               
            
            
               Tai penktasis BSR pakeitimų ciklas nuo reglamento priėmimo 2009 m., ankstesni buvo 2011
                  3
               , 2012
                  4
               , 2015
                  5
               , 2016 m.
                  6
               .
            
            
               •Suderinamumas su toje pačioje politikos srityje galiojančiomis nuostatomis
            
            
               Šis reglamentas papildo ir visiškai atitinka su automobilių pramone susijusią Sąjungos vidaus rinkos politiką.
            
            
               2016 m. sausio mėn. Komisija pateikė pasiūlymą dėl Europos Parlamento ir Tarybos reglamento dėl motorinių transporto priemonių patvirtinimo ir rinkos priežiūros
                  7
               ; teisės aktų leidėjai neseniai jį priėmė. 2020 m. rugsėjo 1 d. juo bus panaikinta dabar taikoma Pagrindų direktyva. 
            
            
               2018 m. gegužės mėn. Europos Komisija taip pat priėmė pasiūlymą persvarstyti Bendrosios saugos reglamentą
                  8
               , kurio paskirtis, kai jis bus teisės aktų leidėjų priimtas ir taikomas, – panaikinti ir pakeisti Reglamentą (EB) Nr. 661/2009. 
            
            
               Kad ir kaip vyktų šie teisės aktų sistemos pokyčiai, šiuo metu taikomų norminių aktų priedai turi būti toliau reguliariai atnaujinami, kad būtų atsižvelgta į technikos pažangą iki naujųjų reglamentų įsigaliojimo. 
            
            
               •Suderinamumas su kitomis Sąjungos politikos sritimis
            
            
               
                  Jungtinių Tautų Europos ekonomikos komisija (UNECE) yra susijusi su Sąjungos konkurencingumo politika, ir jai ši iniciatyva daro teigiamą poveikį. Šis reglamentas taip pat dera su Sąjungos transporto ir energetikos politika, į kurią deramai atsižvelgiama rengiant ir priimant JT taisykles, kurioms taikomas 1958 m. Susitarimas. 
               
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               
                  Šio Komisijos reglamento teisinis pagrindas – Europos Parlamento ir Tarybos direktyvos 2007/46/EB 39 straipsnio 2 dalis ir Europos Parlamento ir Tarybos Reglamento (EB) Nr. 661/2009 14 straipsnio 1 dalies a ir f punktai, kuriais Komisija įgaliojama priimti įgyvendinimo priemones, kuriomis atnaujinami atitinkami abiejų teisės aktų priedai siekiant juos suderinti su technikos pažanga.
               
            
            
               •Subsidiarumo principas (neišimtinės kompetencijos atveju) 
            
            
               
                  Tik Sąjunga gali į EB motorinių transporto priemonių tipo patvirtinimo sistemą įtraukti JT taisykles ir jų pakeitimus. Taip ne tik išvengiama vidaus rinkos susiskaidymo, bet ir visoje Sąjungoje užtikrinami vienodi aplinkos apsaugos ir saugos standartai. Todėl Komisijos reglamentas atitinka subsidiarumo principą.
               
            
         
         
            
               •Proporcingumo principas
            
            
               
                  Šis techninio pobūdžio teisės aktas yra būtinas tam, kad, norint tvarkingai įgyvendinti BSR ir Pagrindų direktyvą, jie būtų nuolat atnaujinami pagal techninę pažangą. Jis atitinka proporcingumo principą, nes juo nesiekiama daugiau, nei būtina norint pasiekti tinkamo vidaus rinkos veikimo užtikrinimo tikslus ir kartu išlaikyti aukštą aplinkos apsaugos lygį. 
               
            
            
               •Priemonės pasirinkimas
            
            
               
                  Šiuo teisės aktu iš dalies keičiamas reglamentas, todėl pasirinkta priemonė taip pat yra reglamentas. 
               
            
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               •Galiojančių teisės aktų ex post vertinimas / tinkamumo patikrinimas
            
            
               
                  Netaikoma. 
               
            
            
               •Konsultacijos su suinteresuotosiomis šalimis
            
            
               Netaikoma. 
            
            
               •Tiriamųjų duomenų rinkimas ir naudojimas
            
            
               Rengiant šį reglamentą nepriklausomo tyrimo neprireikė. Vis dėlto jam balsavimu turi pritarti Motorinių transporto priemonių techninis komitetas.
            
            
               •Poveikio vertinimas
            
            
               
                  Šio reglamento poveikio vertinimas negali būti atliekamas, nes politikos alternatyvų nėra arba negali būti nustatyta.
               
            
            
               •Reglamentavimo tinkamumas ir supaprastinimas
            
            
               
                  Nėra tikėtina, kad šis reglamentas padidins reglamentavimo naštą ir taip darys neigiamą poveikį ES automobilių pramonės įmonėms, įskaitant MVĮ, nes juo tik atnaujinamos nuorodos į tarptautinius standartus, kurie jau įtraukti į galiojančią transporto priemonių tipo patvirtinimo teisės aktų sistemą. Be to, pripažįstama, kad Sąjungos prekybos partnerių pritarimas tarptautiniu mastu suderintoms transporto priemonių taisyklėms daro labai teigiamą poveikį ES automobilių pramonės konkurencingumui ir tarptautinei prekybai.
               
            
            
               •Pagrindinės teisės
            
            
               
                  Ši priemonė poveikio žmogaus teisių apsaugai neturi.
               
            
            
               4.POVEIKIS BIUDŽETUI
            
            
               
                  Ši iniciatyva poveikio biudžetui neturi.
               
            
            
               5.KITI ELEMENTAI
            
         
         
            
               •Įgyvendinimo planai ir stebėsena, vertinimas ir ataskaitų teikimo tvarka
            
            
               Netaikoma.
            
            
               •Aiškinamieji dokumentai (direktyvoms)
            
            
               
                  Netaikoma.
               
            
            
               •Išsamus konkrečių teisės akto nuostatų paaiškinimas
            
            
               
                  Reglamente numatyti šie daliniai pakeitimai:
               
               
                  – atnaujinamos Sąjungoje privalomai taikytinos nuorodos į naujas JT taisyklių Nr. 10, 16, 34, 39, 44, 48, 58, 67, 79, 94, 100, 107, 117, 119, 123, 125 ir 128 pakeitimų serijas (BSR IV priedas);
               
               
                  – į privalomų reikalavimų sąrašą įtraukiamos nuorodos į JT taisykles Nr. 140 (stabilumo kontrolė) ir Nr. 141 (padangų oro slėgio stebėjimo sistemos) (BSR IV priedas);
               
               
                  – 3 straipsnyje išaiškinta, kad JT taisyklių Nr. 140 ir Nr. 141 reikalavimai nuo šio iš dalies keičiančio reglamento įsigaliojimo dienos pradedami taikyti tik naujų tipų transporto priemonėms, kiek tai susiję su jų elektroninės stabilumo kontrolės ir padangų oro slėgio stebėjimo sistemomis (JT EEK lygmeniu tie reikalavimai jau taikomi nuo 2018 m. rugsėjo 1 d.); 
               
               
                  – į EB tipo patvirtinimo tikslais naudojamos informacijos sąrašą ir į informacinį dokumentą įtraukiamas naujas punktas, skirtas garsinei įspėjimo apie transporto priemonę sistemai (AVAS), kurios tipas patvirtintas pagal Reglamentą (ES) Nr. 540/2014 arba JT taisyklę Nr. 138 (Pagrindų direktyvos I priedas ir III priedo I dalies A skirsnis);
               
               
                  – transporto priemonių EB tipo patvirtinimui taikomi reikalavimai papildomi nuoroda į JT taisyklę Nr. 0 dėl vienodų tarptautinio visos transporto priemonės tipo patvirtinimo (IWVTA) nuostatų (BSR IV priedas ir Pagrindų direktyvos IV priedo II dalis);
               
               
                  – atnaujinta lentelė, kurioje nurodyti alternatyvūs transporto priemonių EB tipo patvirtinimui taikomi reikalavimai, įskaitant nuorodą į JT taisyklę Nr. 139 (pagalbinė stabdymo sistema) (Pagrindų direktyvos IV priedo II dalis).
               
            
            
               KOMISIJOS REGLAMENTAS (ES) …/…
            
            
               2019 04 03
            
            
               kuriuo dėl nuorodų į tam tikras Jungtinių Tautų Europos ekonomikos komisijos taisykles dėl motorinių transporto priemonių tipo patvirtinimo atnaujinimo ir naujų įtraukimo iš dalies keičiamas Europos Parlamento ir Tarybos reglamento (EB) Nr. 661/2009 IV priedas ir Europos Parlamento ir Tarybos direktyvos 2007/46/EB I, III ir IV priedai 
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2007 m. rugsėjo 5 d. Europos Parlamento ir Tarybos direktyvą 2007/46/EB, nustatančią motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva)
                  9
               , ypač į jos 39 straipsnio 2 dalį, 
            
            
               atsižvelgdama į 2009 m. liepos 13 d. Europos Parlamento ir Tarybos reglamentą (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų
                  10
               , ypač į jo 14 straipsnio 1 dalies ir a ir f punktus,
            
         
         
            
               kadangi:
            
            
               (1)Direktyvos 2007/46/EB IV priede išvardyti reikalavimai, taikytini motorinių transporto priemonių EB tipo patvirtinimo tikslais. Šie reikalavimai apima Sąjungos teisės aktus ir kai kuriais atvejais Jungtinių Tautų Europos ekonomikos komisijoje priimtas JT taisykles, kurios taikomos privalomai arba kaip Sąjungos reikalavimų alternatyva; 
            
            
               (2)Reglamento (EB) Nr. 661/2009 IV priede išvardytos JT taisyklės, kurias privaloma taikyti siekiant transporto priemonių bendrosios saugos;
            
            
               (3)Direktyvos 2007/46/EB IV priede pateikti EB tipo patvirtinimo reikalavimų sąrašai ir JT taisyklių, privalomai taikomų pagal Reglamento (EB) Nr. 661/2009 IV priedą, sąrašas yra dažnai atnaujinami siekiant atsižvelgti į naujų atitinkamose JT taisyklėse nustatytų reikalavimų taikymą Sąjungos lygmeniu;
            
            
               (4)Jungtinių Tautų Europos ekonomikos komisijoje neseniai buvo priimta JT taisyklė Nr. 0 dėl tarptautinio visos transporto priemonės tipo patvirtinimo
                  11
                siekiant sumažinti šią JT taisyklę taikančių Susitariančiųjų Šalių, įskaitant Sąjungą ir jos valstybes nares, prekybos kliūtis ir padidinti transporto priemonių gamintojų, siekiančių jų tipo patvirtinimo pripažinimo tose Susitariančiosiose Šalyse, teisinį tikrumą; 
            
            
               (5)siekiant atsižvelgti į pakeitimus, padarytus JT taisykle Nr. 0, tikslinga atnaujinti reikalavimų, kurie taikomi suteikiant EB tipo patvirtinimą transporto priemonėms, įtrauktoms į Direktyvos 2007/46/EB IV priedą, sąrašus ir JT taisyklių, kurias privaloma taikyti pagal Reglamento (EB) Nr. 661/2009 IV priedą, sąrašą;
            
            
               (6)Direktyvos 2007/46/EB IV priedo II dalyje pateikta lentelė yra pasenusi. Dėl šios priežasties būtina atnaujinti JT taisyklių, kurių reikalavimai suteikiant EB tipo patvirtinimą laikomi lygiaverčiais Sąjungos reikalavimams, sąrašą;
            
            
               (7)taip pat būtina atnaujinti Direktyvos 2007/46/EB I priede pateiktą transporto priemonių EB tipo patvirtinimo tikslais naudojamos informacijos sąrašą ir III priedo I dalies A skirsnyje pateiktą informacinį dokumentą įtraukiant nuorodas į garsinę įspėjimo apie transporto priemonę sistemą, kuri turi būti patvirtinta pagal Europos Parlamento ir Tarybos Reglamento (ES) Nr. 540/2014
                  12
                arba JT taisyklės Nr. 138
                  13
                nuostatas;
            
            
               (8)nuo 2018 m. rugsėjo 1 d. pradėtos taikyti naujos JT taisyklės Nr. 140
                  14
                ir Nr. 141
                  15
               . Gamintojams turėtų būti skirta pakankamai laiko savo transporto priemonėms pritaikyti prie naujų reikalavimų. Todėl reikėtų išaiškinti, kad EB tipo patvirtinimo tikslais šie reikalavimai taikomi tik naujų tipų transporto priemonėms, kiek tai susiję su jų elektroninės stabilumo kontrolės ir padangų oro slėgio stebėjimo sistemomis;
            
            
               (9)šiame reglamente nustatytos priemonės atitinka Motorinių transporto priemonių techninio komiteto nuomonę,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (EB) Nr. 661/2009 IV priedas iš dalies keičiamas pagal šio reglamento I priedą.
            
            
               2 straipsnis
            
            
               Direktyvos 2007/46/EB I, III ir IV priedai iš dalies keičiami pagal šio reglamento II priedą.
            
            
               3 straipsnis
            
            
               1. Nuo [LB – prašome įrašyti šio reglamento įsigaliojimo datą] naujų tipų transporto priemonių EB tipo patvirtinimo, susijusio su jų elektroninės stabilumo kontrolės sistemomis, tikslais valstybės narės pripažįsta tik pagal JT taisyklę Nr. 140 suteiktus patvirtinimus.
            
            
               2. Nuo [LB – prašome įrašyti šio reglamento įsigaliojimo datą] naujų tipų transporto priemonių EB tipo patvirtinimo, susijusio su jų padangų oro slėgio stebėjimo sistemomis, tikslais valstybės narės pripažįsta tik pagal JT taisyklę Nr. 141 suteiktus patvirtinimus.
            
            
               4 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
         
         
            
               Šis reglamentas yra privalomas visas ir tiesiogiai taikomas visose valstybėse narėse.
            
            
               Priimta Briuselyje 2019 04 03
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
               
            
         
         
            
                  
                     (1)
                  
                        OL L 200, 2009 7 31, p. 1.
               
               
                  
                     (2)
                  
                        OL L 263, 2007 10 9, p. 1.
               
               
                  
                     (3)
                  
                        OL L 108, 2011 4 28, p. 13.
               
               
                  
                     (4)
                  
                        OL L 160, 2012 3 21, p. 8.
               
               
                  
                     (5)
                  
                        OL L 28, 2015 2 4, p. 3.
               
               
                  
                     (6)
                  
                        OL L 165, 2015 6 23, p. 1
               
               
                  
                     (7)
                  
                        COM(2016) 31.
               
               
                  
                     (8)
                  
                        COM(2018) 286.
               
               
                  
                     (9)
                  
                        OL L 263, 2007 10 9, p. 1.
               
               
                  
                     (10)
                  
                        OL L 200, 2009 7 31, p. 1.
               
               
                  
                     (11)
                  
                        OL L 135, 2018 5 31, p. 1.
               
               
                  
                     (12)
                  
                        2014 m. balandžio 16 d. Europos Parlamento ir Tarybos reglamentas (ES) Nr. 540/2014 dėl vandenilinių variklinių transporto priemonių ir keičiamųjų triukšmo slopinimo sistemų garso lygio, kuriuo iš dalies keičiama Direktyva 2007/46/EB ir panaikinama Direktyva 70/157/EEB (OL L 158, 2014 5 27, p. 131).
               
               
                  
                     (13)
                  
                        OL L 9, 2017 1 13, p. 33.
               
               
                  
                     (14)
                  
                        OL L 269, 2018 10 26, p. 17.
               
               
                  
                     (15)
                  
                        OL L 269, 2018 10 26, p. 36.
               
            
      
    ---documentbreak--- 
      
         
         
            
               I PRIEDAS
            
            
            
               Reglamento (EB) Nr. 661/2009 IV priedas iš dalies keičiamas taip:
            
            
               (1)Lentelė iš dalies keičiama taip:
            
            
               a) Taisyklei Nr. 10 skirta eilutė pakeičiama taip:
            
            
                     
                        „10
                     
                  
                  
                     
                        Elektromagnetinis suderinamumas 
                     
                  
                  
                     
                        05 serijos pakeitimų 1 papildymas
                     
                  
                  
                     
                        OL L 41, 2017 2 17, p. 1
                     
                  
                  
                     
                        M, N, O“;
                     
                  
               
               b) Taisyklei Nr. 16 skirta eilutė pakeičiama taip:
            
            
                     
                        „16
                     
                  
                  
                     
                        Saugos diržai, apsaugos sistemos, vaiko apsaugos sistemos, ISOFIX vaiko apsaugos sistemos
                     
                  
                  
                     
                        07 serijos pakeitimų 2 papildymas
                     
                  
                  
                     
                        OL L 109, 2018 4 27, p. 1
                     
                  
                  
                     
                        M, N (d)“;
                     
                  
               
               c) Taisyklei Nr. 34 skirta eilutė pakeičiama taip:
            
            
                     
                        „34
                     
                  
                  
                     
                        Gaisro pavojaus prevencija (skystųjų degalų bakai)
                     
                  
                  
                     
                        03 serijos pakeitimų 1 papildymas
                     
                  
                  
                     
                        OL L 231, 2016 8 26, p. 41
                     
                  
                  
                     
                        M, N, O (e)“;
                     
                  
               
               d) Taisyklei Nr. 39 skirta eilutė pakeičiama taip:
            
            
                     
                        „39
                     
                  
                  
                     
                        Spidometro mechanizmas ir jo montavimas
                     
                  
                  
                     
                        01 serijos pakeitimų 1 papildymas
                     
                  
                  
                     
                        OL L 302, 2018 11 28, p. 106 
                     
                  
                  
                     
                        M, N“;
                     
                  
               
               e) Taisyklei Nr. 44 skirta eilutė pakeičiama taip:
            
            
                     
                        „44
                     
                  
                  
                     
                        Variklinių transporto priemonių apsaugos priemonės, skirtos keleiviams vaikams (vaikų apsaugos sistema) 
                     
                  
                  
                     
                        04 serijos pakeitimų 10 papildymas
                     
                  
                  
                     
                        OL L 265, 2016 9 30, p. 1
                     
                  
                  
                     
                        M, N (h)“;
                     
                  
               
               f) Taisyklei Nr. 48 skirta eilutė pakeičiama taip:
            
            
                     
                        „48
                     
                  
                  
                     
                        Apšvietimo ir šviesos signalinių įtaisų įrengimas motorinėse transporto priemonėse
                     
                  
                  
                     
                        06 serijos pakeitimų 10 papildymas
                     
                  
                  
                     
                        OL L 14, 2019 1 16, p. 42 
                     
                  
                  
                     
                        M, N, O“;
                     
                  
               
               g) Taisyklei Nr. 58 skirta eilutė pakeičiama taip:
            
            
                     
                        „58
                     
                  
                  
                     
                        Galinės apsaugos nuo palindimo po transporto priemone įtaisai (GAPĮ) ir jų montavimas; galinė apsauga nuo palindimo po transporto priemone (GAP)
                     
                  
                  
                     
                        03 serijos pakeitimai
                     
                     
                           
                     
                  
                  
                     
                        OL L 49, 2019 2 20, p. 1
                     
                  
                  
                     
                        M, N, O“;
                     
                  
               
               h) Taisyklei Nr. 67 skirta eilutė pakeičiama taip:
            
         
         
            
                     
                        „67
                     
                  
                  
                     
                        Variklinės transporto priemonės, varomos suskystintomis naftos dujomis 
                     
                  
                  
                     
                        01 serijos pakeitimų 14 papildymas
                     
                  
                  
                     
                        OL L 285, 2016 10 20, p. 1
                     
                  
                  
                     
                        M, N“;
                     
                  
               
               i) Taisyklei Nr. 79 skirta eilutė pakeičiama taip:
            
            
                     
                        „79
                     
                  
                  
                     
                        Vairo mechanizmas
                     
                  
                  
                     
                        03 serijos pakeitimai
                     
                  
                  
                     
                        OL L 318, 2018 12 14, p. 1
                     
                  
                  
                     
                        M, N, O“;
                     
                  
               
               j) Taisyklei Nr. 94 skirta eilutė pakeičiama taip:
            
            
                     
                        „94
                     
                  
                  
                     
                        Keleivių apsauga priekinio susidūrimo atveju
                     
                  
                  
                     
                        03 serijos pakeitimai
                     
                  
                  
                     
                        OL L 35, 2018 2 8, p. 1
                     
                  
                  
                     
                        M1“;
                     
                  
               
               k) Taisyklei Nr. 100 skirta eilutė pakeičiama taip:
            
            
                     
                        „100
                     
                  
                  
                     
                        Elektros sauga
                     
                  
                  
                     
                        02 serijos pakeitimų 3 papildymas
                     
                  
                  
                     
                        OL L 302, 2018 11 28, p. 114
                     
                  
                  
                     
                        M, N“;
                     
                  
               
               l) Taisyklei Nr. 107 skirta eilutė pakeičiama taip:
            
            
                     
                        „107
                     
                  
                  
                     
                        M2 ir M3 transporto priemonės 
                     
                  
                  
                     
                        07 serijos pakeitimų 1 papildymas 
                     
                  
                  
                     
                        OL L 52, 2018 2 23, p. 1
                     
                  
                  
                     
                        M2, M3“;
                     
                  
               
               m) Taisyklei Nr. 117 skirta eilutė pakeičiama taip:
            
            
                     
                        „117
                     
                  
                  
                     
                        Padangos atsižvelgiant į riedėjimo triukšmą, sukibimą su šlapia danga ir riedėjimo varžą (C1, C2 ir C3 klasės)
                     
                  
                  
                     
                        02 serijos pakeitimų 8 papildymas
                     
                  
                  
                     
                        OL L 218, 2016 2 12, p. 1
                     
                  
                  
                     
                        M, N, O“;
                     
                  
               
               n) Taisyklei Nr. 119 skirta eilutė pakeičiama taip:
            
            
                     
                        „119
                     
                  
                  
                     
                        Posūkio apšvietimo žibintai
                     
                  
                  
                     
                        01 serijos pakeitimų 3 papildymas
                     
                  
                  
                     
                        OL L 89, 2014 3 25, p. 101
                     
                  
                  
                     
                        M, N (h)“;
                     
                  
               
               o) Taisyklei Nr. 123 skirta eilutė pakeičiama taip:
            
            
                     
                        „123
                     
                  
                  
                     
                        Adaptyviosios priekinio apšvietimo sistemos (AFS)
                     
                  
                  
                     
                        01 serijos pakeitimų 9 papildymas
                     
                  
                  
                     
                        OL L 49, 2019 2 20, p. 24
                     
                  
                  
                     
                        M, N“;
                     
                  
               
               p) Taisyklei Nr. 125 skirta eilutė pakeičiama taip:
            
            
                     
                        „125
                     
                  
                  
                     
                        Priekinis regėjimo laukas 
                     
                  
                  
                     
                        01 serijos pakeitimų 1 papildymas
                     
                  
                  
                     
                        OL L 20, 2018 1 25, p. 16
                     
                  
                  
                     
                        M1“;
                     
                  
               
               q) Taisyklei Nr. 128 skirta eilutė pakeičiama taip:
            
            
                     
                        „128
                     
                  
                  
                     
                        Šviesos diodų (LED) maitinimo šaltiniai
                     
                  
                  
                     
                        Taisyklės pradinės redakcijos 6 papildymas
                     
                  
                  
                     
                        OL L 320, 2018 12 17, p. 63
                     
                  
                  
                     
                        M, N, O“; 
                     
                  
               
               r) įterpiamos šios naujos eilutės:
            
         
         
            
                     
                        „140
                     
                  
                  
                     
                        Stabilumo kontrolė
                     
                  
                  
                     
                        Taisyklės pradinės redakcijos 2 papildymas
                     
                  
                  
                     
                        OL L 269, 2018 10 26, p. 17
                     
                  
                  
                     
                        M1, N1
                     
                  
               
                     
                        „141
                     
                  
                  
                     
                        Oro slėgio padangose kontrolės sistemos (OSPKS)
                     
                  
                  
                     
                        Taisyklės pradinė redakcija
                     
                  
                  
                     
                        OL L 269, 2018 10 26, p. 36
                     
                  
                  
                     
                        M1, N1(i)“;
                     
                  
               
            
               (2)lentelės b pastaba pakeičiama taip:
            
            
               „(b) Pagal Reglamento (EB) Nr. 661/2009 12 straipsnio 1 ir 2 dalis turi būti sumontuota elektroninė stabilumo kontrolės sistema.“
            
            
               (3)lentelės c pastaba pakeičiama taip:
            
            
               „(c) Pagal Reglamento (EB) Nr. 661/2009 12 straipsnio 1 ir 2 dalis turi būti sumontuota elektroninė stabilumo kontrolės sistema.“
            
            
               (4)lentelės f pastaba pakeičiama taip:
            
            
               „(f) transporto priemonių gamintojui nurodžius, kad transporto priemonė yra pritaikyta kroviniams vilkti (Direktyvos 2007/46/EB I priedo 2.11.5 punktas) ir bet kokia variklinėje transporto priemonėje sumontuoto ar prie jos nepritvirtinto mechaninio sukabinimo įtaiso dalis galėtų (iš dalies) užstoti kurios nors apšvietimo sistemos sudėtinės dalies ir (arba) galinio valstybinio numerio ženklo montavimo ir pritvirtinimo vietos, taikomi šie reikalavimai:
            
            
               -variklinės transporto priemonės naudotojo instrukcijoje (pvz., savininko vadove, transporto priemonės žinyne) turi būti aiškiai nurodyta, kad mechaninis sukabinimo įtaisas, kurio neįmanoma lengvai pašalinti arba perkelti į kitą vietą, yra draudžiamas;
            
            
               -instrukcijoje taip pat turi būti aiškiai nurodyta, kad pritvirtinus mechaninį sukabinimo įtaisą, jį visada būtina pašalinti arba perkelti į kitą vietą, kai jis nenaudojamas, bei
            
            
               -transporto priemonės sistemos tipo patvirtinimo pagal JT taisyklę Nr. 55 atveju turi būti užtikrinta visiška atitiktis nuostatai dėl pašalinimo, perkėlimo ir (arba) vietos pakeitimo, atsižvelgiant į apšvietimo įrenginį ir galinio valstybinio numerio ženklo montavimo ir pritvirtinimo vietą.“
            
            
               (5)prie lentelės pridedama ši h pastaba:
            
            
               „(h) Pagal JT taisyklę Nr. 0(*) išduotas universalusis tarptautinis visos transporto priemonės tipo patvirtinimas, apimantis tipo patvirtinimą, suteikiamą pagal lentelėje nurodytas su šia pastaba susijusias atitinkamas JT taisykles, laikomas atitinkančiu EB tipo patvirtinimą, suteiktą pagal šį reglamentą.“
            
            
               (6)prie lentelės pridedama ši i pastaba:
            
            
               „(i) „Slėgio M1 kategorijos transporto priemonių padangose stebėsenos sistemą privaloma taikyti pagal Reglamento (EB) Nr. 661/2009 9 straipsnio 2 dalį. JT taisyklė Nr. 141 taikoma patvirtinant M1 kategorijos transporto priemones, kurių masė ne didesnė kaip 3 500 kg. JT taisyklė Nr. 141 gali būti taikoma savanoriškai patvirtinant N1 kategorijos transporto priemones, kuriose nesumontuotos ašys su sudvejintais ratais.“
            
            
               _______
            
            
                (*) OL L 135, 2018 5 31, p. 1.‘.
            
            
               II PRIEDAS
            
            
            
               Direktyva 2007/46/EB iš dalies keičiama taip:
            
         
         
            
               (1)I priede įterpiami nauji 12.9, 12.9.1 ir 12.9.2 punktai:
            
            
               „12.9 Garsinė įspėjimo apie transporto priemonę sistema (AVAS)
            
            
               12.9.1. Transporto priemonės tipo patvirtinimo, atsižvelgiant į skleidžiamą garsą, numeris pagal JT taisyklę Nr. 138 (OL L 9, 2017 1 13, p. 33).
            
            
               12.9.2. Išsami pagal Europos Parlamento ir Tarybos reglamentą (ES) Nr. 540/2014** išmatuotų AVAS skleidžiamo garso lygių bandymų rezultatų nuoroda.
            
            
               _______________
            
            
               **
                     2014 m. balandžio 16 d. Europos Parlamento ir Tarybos reglamentas (ES) Nr. 540/2014 dėl variklinių transporto priemonių ir keičiamųjų triukšmo slopinimo sistemų garso lygio, kuriuo iš dalies keičiama Direktyva 2007/46/EB bei panaikinama Direktyva 70/157/EEB (OL L 158, 2014 5 27, p. 131).“;
            
            
               (2)III priedo I dalies A skirsnyje įterpiami nauji 12.9, 12.9.1 ir 12.9.2 punktai:
            
            
               „12.9 Garsinė įspėjimo apie transporto priemonę sistema (AVAS)
            
            
               12.9.1. Transporto priemonės tipo patvirtinimo, atsižvelgiant į skleidžiamą garsą, numeris pagal JT taisyklę Nr. 138 (OL L 9, 2017 1 13, p. 33).
            
            
               12.9.2. Išsami pagal Reglamentą (ES) Nr. 540/2014 išmatuotų AVAS skleidžiamo garso lygių bandymų rezultatų nuoroda.“;
            
            
               (3)IV priedo II dalis iš dalies keičiama taip:
            
            
               (a)po pavadinimu pirma pastraipa pakeičiama taip:
            
            
               „Kai daroma nuoroda į I dalies lentelėje nurodytą atskirą direktyvą ar reglamentą, pagal JT taisyklę Nr. 0(***)  išduotas universalusis tarptautinis visos transporto priemonės tipo patvirtinimas (apimantis tipo patvirtinimą pagal atitinkamas toliau nurodytas JT taisykles) arba pagal toliau nurodytas JT taisykles, prie kurių Sąjunga, kaip Jungtinių Tautų Europos ekonominės komisijos Persvarstyto 1958 m. susitarimo susitariančioji šalis, prisijungė Tarybos sprendimu 97/836/EB(****) arba vėlesniais Tarybos sprendimais, kaip nurodyta to sprendimo 3 straipsnio 3 dalyje, suteiktas patvirtinimas laikomas lygiaverčiu EB tipo patvirtinimui, suteiktam pagal atitinkamą atskirą direktyvą ar reglamentą.
            
            
               ________
            
            
               (***) OL L 135, 2018 5 31, p. 1.
            
            
               (****) OL L 346, 1997 12 17, p. 78.“;
            
            
               (b)lentelė pakeičiama taip:
            
            
            
                     
                  
                  
                     
                        „Dalykas
                     
                  
                  
                     
                        JT taisyklės
                     
                  
                  
                     
                        Pakeitimų serija
                     
                  
               
                     
                        1
                        
                           (a)
                        
                     
                  
                  
                     
                        Leidžiamas garso lygis
                     
                  
                  
                     
                        51
                           59
                     
                  
                  
                     
                        02
                     
                     
                        01
                     
                  
               
                     
                        1a
                     
                  
                  
                     
                        Leidžiamas garso lygis (netaikoma garsinei įspėjimo apie transporto priemonę sistemai (AVAS) ir keičiamiesiems slopintuvams)
                     
                  
                  
                     
                        51
                     
                  
                  
                     
                        03
                     
                  
               
                     
                  
                  
                     
                        Garsinė įspėjimo apie transporto priemonę sistema (AVAS)
                     
                  
                  
                     
                        138
                     
                  
                  
                     
                        01
                     
                  
               
                     
                  
                  
                     
                        Keičiamosios triukšmo slopinimo sistemos
                     
                  
                  
                     
                        59
                     
                  
                  
                     
                        02
                     
                  
               
                     
                        58
                     
                  
                  
                     
                        Pėsčiųjų apsauga (netaikoma pagalbinei stabdymo ir priekinės apsaugos sistemoms)
                     
                  
                  
                     
                        127
                     
                  
                  
                     
                        00
                     
                  
               
                     
                  
                  
                     
                        Pagalbinė stabdymo sistema
                     
                  
                  
                     
                        139
                     
                  
                  
                     
                        00
                     
                  
               
                     
                        59
                        
                           (b)
                        
                     
                  
                  
                     
                        Galimybė perdirbti
                     
                  
                  
                     
                        133
                     
                  
                  
                     
                        00
                     
                  
               
                     
                        62
                        
                           (c)
                        
                     
                  
                  
                     
                        Vandenilio laikymo sistemos
                     
                  
                  
                     
                        134
                     
                  
                  
                     
                        00
                     
                  
               
                     
                        65
                     
                  
                  
                     
                        Pažangiosios avarinio stabdymo sistemos
                     
                  
                  
                     
                        131
                     
                  
                  
                     
                        01
                     
                  
               
                     
                        66
                     
                  
                  
                     
                        Įspėjimo apie nukrypimą nuo kelio juostos sistema
                     
                  
                  
                     
                        130
                     
                  
                  
                     
                        00
                     
                  
               
               Atskiroje direktyvoje ar reglamente pateikti montavimo reikalavimai taip pat taikomi pagal JT taisykles patvirtintiems komponentams ir atskiriems techniniams mazgams.
            
         
         
            
               a) Įrašų numeracija šioje lentelėje atitinka I dalies lentelėje naudojamą numeraciją. 
            
            
               b) Taikomi Direktyvos 2005/64/EB I priedo reikalavimai.
            
            
               c) Vandenilio laikymo sistemų ir visų uždarymo įtaisų (kiekvieno specifinio komponento) tipo patvirtinimas yra privalomas ir neapima visų sudedamųjų dalių, kurioms taikoma Europos Parlamento ir Tarybos reglamento (EB) Nr. 79/2009 2 straipsnio 2 dalis, medžiagų tinkamumo.“.